Myllärin Manta
Motto:

”Joutaa kärsiä vaan!” (Eduskunnan pöytäkirjoista).

”Nouskaa, matkamme määrä näkyy, se on korkealla mutta siellä on kirkas olla!” (Raamattu).

”Ennen liian vapaata seurustelua miesten ja naisten kesken pidettiin häpeänä, ja aviottomien lasten syntymistä rikoksena. Nyt kevytmielisyyttä verhotaan ”vapaan rakkauden nimellä – – – –”.
Hilda Käkikoski. (Ylös orjuudesta).

 Myllärin Manta kun heräsi
     ai ai heräsi
 Niin kello se kymmentä käveli
 Tula tiipeli taapeli tom pom pom
 Kyllä nättiä tyttöjä on on on.

 Hän kurkistaapi akkunaan
     ai ai akkunaan
 Ja kiireesti loikkasi vuoteeltaan
 Tula tiipeli taapeli j. n. e.

 Ulkona herra käveli
     ai ai käveli
 Ja Myllärin Manta se hymyili
 Tula tiipeli taapeli j. n. e.

 Se herra oli mestari
     ai ai mestari
 Ja välillä lakonrikkuri
 Tula tiipeli taapeli j. n. e.

 Ja peilin viereen istahti
     ai ai istahti
 Tuo Myllärin Manta kiireesti
 Tula tiipeli taapeli j. n. e.

 Vaan hukassa oli pensseli
     ai ai pensseli
 Minkki ja punapuuteri
 Tula tiipeli taapeli j. n. e.

 Oi naamassa oli kurttuja
     ai ai kurttuja
 Tula tiipeli taapeli j. n. e.

 Oi joudu nyt Liisa avuksi
     ai ai avuksi
 Ja etsi se suuri pensseli
 Tula tiipeli taapeli j. n. e.

 Vaan Liisa oli tomppeli
     ai ai tomppeli
 ”Missä viivyt pellonpelätti!”
 Tula tiipeli taapeli j. n. e.

 Voi voi, kelloa soitetaan
     ai ai soitetaan
 Ja Mantaa alkaa harmittaa
 Tula tiipeli taapeli j. n. e.

 Käherrysraudat putoaa
     ai ai putoaa
 Ja tukka on vielä purrissa
 Tula tiipeli taapeli j. n. e.

 Voi hyvä Liisa kultanen
     ai ai kultanen
 Mene vastaan nuoren herrasen
 Tula tiipeli taapeli j. n. e.

 Sano sille herralle nuorelle
     ai ai nuorelle
 Että neiti jäi vielä vuoteelle
 Tula tiipeli taapeli j. n. e.

 Sano että neiti on sairaana
     ai ai sairaana
 Että tulla saa vasta illalla
 Tula tiipeli taapeli j. n. e.